b'\n_START_ARTICLE_\nKomet Machholz 2\n_START_SECTION_\nOdkritje\n_START_PARAGRAPH_\nMacholz je odkril komet samo eno no\xc4\x8d po izbruhu meteorskega roja Perzeidov v letu 1994 ._NEWLINE_Ob odkritju je imel magnitudo 10, navidezni premer kometa pa je bil 3 do 4\xe2\x80\xb2 ._NEWLINE_Tirnico kometa je prvi dolo\xc4\x8dil S. Nakano iz Japonske._NEWLINE_Komet je potem, ko se mu je svetlost mo\xc4\x8dno zmanj\xc5\xa1ala, ponovno na\xc5\xa1el \xc5\xa1kotsko-avstralski astronom Robert H. McNaught v avgustu leta 1999. Takrat je imel magnitudo okoli 20 ._NEWLINE_Z izra\xc4\x8duni so ugotovili, da je to komponenta A. Ostalih komponent ni nih\xc4\x8de opazil.\n_START_SECTION_\nRazpad kometa\n_START_PARAGRAPH_\nKmalu po odkritju je komet do\xc5\xbeivel izbruh in komet je razpadel na najmanj \xc5\xa1est komponent, ki so jih ozna\xc4\x8dili s \xc4\x8drkami od A do F. Osnovno telo je dobilo oznako A. Najsvetlej\xc5\xa1a sta bila dela z oznako A in D ._NEWLINE_Zaradi tega ga nekateri obravnavajo kot en komet, zopet drugi pa trdijo, da je to ve\xc4\x8d kometov._NEWLINE_Prvi, ki je poro\xc4\x8dal o razpadu kometa je bil avstrijski ljubiteljski astronom Michael J\xc3\xa4ger  (rojen 1958) 2. avgusta 1994 je opazil samo 48\xe2\x80\xb2 od kometa Machholz 2 opazil \xc5\xa1e drugi komet, ki se je gibal podobno kot Machholz 2. Ta komet je imel magnitudo 11 . Tretje telo je opazil 2. septembra 1994 Petr Pravec, kmalu pa \xc5\xa1e \xc4\x8detrto in peto telo. Koncem novembra sta imeli komponenti A in D magnitudo okoli 12. Komponenta D je pozneje razpadla \xc5\xa1e na dva dela (oznaki D_1 in D_2) ._NEWLINE_Vsi nastali delci kometa so sedaj poravnani na heliocentri\xc4\x8dni tirnici. Pri tem je komponenta A spredaj in je najbolj svetla _NEWLINE_Ob razpadu kometa je nastalo tudi precej drugih velikih delcev in veliko pra\xc5\xa1nih delcev._NEWLINE_Izgleda, da je \xc5\xbee pred tem pri\xc5\xa1lo do rapada kometa v letu 1987, to je okoli 600 dni pred prihodom v prison\xc4\x8dje .\n_START_SECTION_\nPovezava s kometom Shoemaker-Levy\n_START_PARAGRAPH_\nV juliju 1994 je Komet Shoemaker-Levy 9 padel na Jupiter.  V skoraj istem \xc4\x8dasu se je pojavil komet Machholz 2, ki pa je imel podobne zna\xc4\x8dilnosti kot komet Shoemaker-Levy 9. Zaradi tega nekateri smatrajo, da sta imela oba kometa isto star\xc5\xa1evsko telo .\n_START_SECTION_\nMeteorski roj\n_START_PARAGRAPH_\nVeliko je mo\xc5\xbenosti, da ostanki tega kometa povzro\xc4\x8dajo meteorski roj  Delta Akvaridov ._NEWLINE_Ta meteorski roj se lahko opazuje od sredine julija do sredine avgusta, vrh pa dose\xc5\xbee okoli 28. ali 29. julija. Najlep\xc5\xa1e se vidi na ju\xc5\xbeni polobli._NEWLINE_Nekateri trdijo, da je komet Machholz 2 skupaj s telesom 2002 EX\xe2\x82\x81\xe2\x82\x82 vzrok tudi za nastanek meteorskega roja Kaprikornidov._NEWLINE_Mo\xc5\xbeno je tudi, da sta komet Machholz 2 in 2002 EX\xe2\x82\x81\xe2\x82\x82 nastala pri razpadu ve\xc4\x8djega telesa.\n_START_SECTION_\nOpazovanja\n_START_PARAGRAPH_\nKomet so opazovali tudi v Sloveniji na Observatoriju \xc4\x8crni Vrh .'